open-index/open-wikipedia-markdown huggingface dataset:
தங்க நச்சுத் தவளை

**தங்க நச்சுத் தவளை** ( **golden poison frog** (*Phyllobates terribilis*), இதன் வேறு பெயர்கள் **golden frog**, **golden poison arrow frog**, **golden dart frog** ) என்பது கொலொம்பியாவின் பசிபிக் கடற்கரைப் பகுதியல் காணப்படும்  நச்சுத்தன்மைவாய்ந்த நச்சு அம்புத் தவளை வகையைச் சேர்ந்த ஒரு ஓரிடவாழி தவளையாகும். இவை ஆண்டு மழையளவு 5 மீ அல்லது அதற்கு மேற்பட்டுள்ளதாகவும், வெப்பநிலை குறைந்தது 26 ° செ என்ற அளவும், கடல் மட்டத்தில் இருந்து 100 மீட்டர் முதல், 200 மீட்டர் வரையும், ஈரப்பதம் 80-90%  உள்ள மழைக் காடுகளில் காணப்படுகின்றன.  இது ஒரு சமூக விலங்காகும், இவை ஆறு தவளைவரையிலான குழுக்களாக வாழுகின்றன. இந்த தவளைகள் பெரும்பாலும்  சிறிய அளவுள்ளதாகவும்,  பிரகாசமான வண்ணங்கள் கொண்டதாகவும் தீங்கற்றதாகவும் கருதப்படுகிறது, ஆனால் காட்டு தவளைகள் நச்சுத்தன்மை கொண்டதாக உள்ளன. இரண்டு அங்குலமே உள்ள இந்தத் தவளைதான் உலகிலேயே மிக அதிக நச்சு கொண்ட தவளை. ஒரு முறை நச்சை பீய்ச்சி அடித்தால் மூன்றே நிமிடங்களில் 10 மனிதர்களைக் கொன்றுவிடக்கூடியது. பத்து ஆயிரம் சுண்டெலிகளைக் கொன்றுவிடக் கூடியது. இவை பொன் நிறத்தில் மட்டுமின்றி, ஆரஞ்சு, வெளிர் பச்சை நிறங்களிலும் இவை காணப்படுகின்றன. தன் ஆபத்தானவன் என்று மற்ற விலங்குகளை எச்சரிப்பதற்காகவே இவ்வாறு கண்கவர் வண்ணங்கள் கொண்டுள்ளது. அழிந்துவரக்கூடிய அரிய உயிரினங்களின் பட்டியலில் இந்தத் தங்கத் தவளைகளும் உள்ளன. காடுகளை அழித்தல், சட்டத்துக்குப் புறம்பாகத் தங்கச் சுரங்கம் அமைத்தல், கோகோ பயிரிடுதல் போன்ற பல காரணங்களால் தங்கத் தவளைகள் அழிவின் விளிம்புக்குத் தள்ளப்பட்டுள்ளன.

## பரவலும், வாழிடமும்
தங்க நச்சுத் தவளை ஓரிடவாழியாகும். இவை பசிபிக் கடற்கரையில் ஈரப்பதமான மழைக்காடுகள் உள்ள கொலொம்பியாவின்  கவுகா மற்றும் வள்ளி டில் கவுகா ஆகிய பகுதிகளில், சுமார் 5,000 சதுர கிலோமீட்டர் பரப்பளவில் உள்ள காடுகளில் காணப்படுகிறது. இவை தரையில் முட்டைகளை இடுகின்றன. முட்டை பொரித்து வெளிவரும் தலைப்பிரட்டைகளை ஆண் தவளைகள் குளங்களுக்கு கொண்டுசென்று விடுகின்றன.

## நச்சுத்தன்மை
இந்த தங்க நச்சுத் தவளைகள் ஆபத்தான உயிரினங்களே தவிர, கொடூரமான உயிரினங்கள் அல்ல. பொதுவாக நச்சுத்தன்மை கொண்ட விலங்குகளும் பூச்சிகளும் பற்கள், கொடுக்குகள் மூலம் நச்சை செலுத்துகின்றன. ஆனால், தங்கத் தவளை தனக்கு ஆபத்து என்று உணர்ந்தால், தன்னைக் காப்பாற்றிக்கொள்வதற்காகத் தோலில் இருந்து நச்சை பீய்ச்சி விடுகிறது. இந்தத் தவளையை நம் கையில் உறையில்லாமல் வைத்திருந்தால், அடுத்த சில நொடிகளில் மரணம் உறுதி. ‘அல்கலாய்ட்’ என்ற விஷம் தவளையின் தோல் முழுவதும் பரவியிருக்கிறது. இந்த விஷம் நரம்புகளின் செயல்களைத் தடுத்துவிடும். தசைகளைச் சுருக்குகிறது. இறுதியில் இதயத்தைச் செயலிழக்க வைத்துவிடும். உள்ளுர் பழங்குடி மக்கள் இதன் நஞ்சை சேகரித்து வேட்டைக்கு பயன்படுத்துகின்றனர். முன்பு வட, தென் அமெரிக்கக் காடுகளில் வாழ்ந்த தவளைகளுக்கு நச்சு இல்லை. காலப் போக்கில் இவை சாப்பிடும் உணவுகளிலிருந்தே நச்சுத்தன்மையைப் பெற்றிருக்க வேண்டும் என்கிறார்கள் ஆராய்ச்சியாளர்கள்.

## மேற்கோள்கள்

பகுப்பு:தவளைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
சந்து கபீர் நகர் மாவட்டம்

**சந்து கபீர் நகர் மாவட்டம்** (Sant Kabir Nagar district)  வட இந்தியாவின் உத்தரப் பிரதேச மாநிலத்தின்  எழுபது மாவட்டங்களில் ஒன்றாகும். இம்மாவட்ட நிர்வாகத் தலைமையிட நகரம் **[[கலீலாபாத்]]** ஆகும். உத்தரப் பிரதேசத்தின் வடகிழக்கில் அமைந்த இம்மாவட்டம் பஸ்தி கோட்டத்தில் உள்ளது.

## மாவட்ட நிர்வாகம்
இம்மாவட்டம் கலீலாபாத், மேத்தாவாலா, காங்கட்டா என மூன்று வருவாய் வட்டங்களும், சாந்தா, மெந்தவாலா, பெல்ஹர் காலா, செமரியாவான், பகௌலி, கலீலாபாத், நாத் நகர், ஹெயின்சர் பஜார், பௌலி என ஒன்பது ஊராட்சி ஒன்றியங்களைக் கொண்டது.

## அரசியல்
இம்மாவட்டம் மேத்தாவாலா, காங்கட்டா, கலீலாபாத் என மூன்று சட்டமன்ற தொகுதிகளையும்; சந்த் கபீர் நகர்  மக்களவைத் தொகுதியும் கொண்டுள்ளது.

## பொருளாதாரம்
இந்தியாவில் மிகவும் பின் தங்கிய 250 மாவட்டங்களில் இம்மாவட்டமும் ஒன்றாக 2006-இல் இந்திய அரசால் அறிவிக்கப்பட்டது. எனவே இம்மாவட்டத்தின் ஊரக வளர்ச்சி திட்டங்களுக்கு இந்திய அரசின் பஞ்சாயத்து ராஜ் அமைச்சகம் நிதியுதவி செய்கிறது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,715,183 ஆக உள்ளது. கிராமப்புறங்களில் 92.50% மக்களும்;  நகரப்புறங்களில் மக்களும் 7.49% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 20.77% ஆக உயர்ந்துள்ளது. மக்கள் தொகையில் 
869,656 ஆண்களும்  மற்றும் 845,527 பெண்களும் உள்ளனர். பாலின விகிதம் ஆயிரம் ஆண்களுக்கு 972  பெண்கள்  வீதம் உள்ளனர். 1,646 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1,042 மக்கள் வாழ்கின்றனர். இம்மாவட்டத்தின் சராசரி  படிப்பறிவு  66.72% ஆகவும், ஆண்களின் படிப்பறிவு 78.39% ஆகவும், பெண்களின் படிப்பறிவு 54.80% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 283,912 ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை 1,300,586  (75.83 %)  ஆகவும்,  இசுலாமிய சமய  மக்கள் தொகை 404,410  (23.58 %)  ஆகவும்,  கிறித்தவ, சீக்கிய,  பௌத்த, சமண சமய மக்கள் தொகை கணிசமாக உள்ளது.

### மொழிகள்
மாநிலத்தின் ஆட்சி மொழியான இந்தி மொழியுடன்,  உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

## புகழ் பெற்றவர்கள்
* கபீர், கவிஞர்

## மேற்கோள்கள்

## வெளி இணைப்புகள்
*  சந்த் கபீர் நகர் மாவட்ட இணையதளம்

பகுப்பு:உத்தரப் பிரதேசத்தில் உள்ள மாவட்டங்கள்
கும்பகோணம் படிதாண்டா பரமேஸ்வரி கோயில்

**கும்பகோணம் படிதாண்டா பரமேஸ்வரி கோயில்** கும்பகோணத்தில் உள்ள அம்மன் கோயில்களில் ஒன்றாகும். 

## இருப்பிடம்
இக்கோயில் கும்பேஸ்வரர் கோயில் தெற்கு வீதியில் அமைந்துள்ளது.

## மூலவர்
இக்கோயிலின் கருவறையில் படிதாண்டா பரமேஸ்வரி அமர்ந்த நிலையில் உள்ளார். மூலவரின் வலது புறம் பச்சைக்காளியும், இடது புறம் பவளக்காளியும் உள்ளனர். சன்னதியில் நீலகண்டேஸ்வரியும், பவளகண்டேஸ்வரியும் உள்ளனர்.
 
## சிறப்பு
ஒவ்வோராண்டும் இக்கோயிலில் நடைபெறும் திருநடன உற்சவம் மிகவும் புகழ்பெற்றதாகும்.  ஒவ்வோராண்டும் உற்சவத்தின்போது 
படிதாண்டா பரமேஸ்வரி நீலகண்டேஸ்வரி (பச்சை காளியம்மன்), பவள கண்டேஸ்வரி (பவள காளியம்மன்) அம்மன்களுக்கு காப்புக்கட்டி கரக திருநடன உற்சவ விழா தொடங்கும். பல்வேறு நிகழ்ச்சிகளைத் தொடர்ந்து விழாவின் முக்கிய நிகழ்வான அம்பாள் புறப்பாடு நடைபெறும். மாலை காவிரியாற்றுக்குச் சென்று இரவில் அங்கிருந்து சக்தி கரகம், அக்னி கொப்பரை, பந்தம் ஆகியவற்றுடன் அம்பிகை நடனமாடிக்கொண்டு வீதியுலா வரும் நிகழ்வு நடைபெறும். 2014இல் இவ்விழா சிறப்பாக நடைபெற்றது.  கடந்த ஆண்டும் இவ்விழா சிறப்பாக நடைபெற்றது.  

## குடமுழுக்கு
இக்கோயிலில் 12 சூலை 2000இல் குடமுழுக்கு நடைபெற்றதற்கான கல்வெட்டு காணப்படுகிறது. 

## அருகிலுள்ள கோயில்கள்
### நீலகண்டேஸ்வரி கோயில்

படிதாண்டா பரமேஸ்வரி கோயிலின் அருகே சீனிவாச நந்தவனத்தில் நீலகண்டேஸ்வரி கோயில் உள்ளது. கருவறையில் நீலகண்டேஸ்வரி காணப்படுகிறார்.

### எல்லையம்மன் கோயில்

படிதாண்டா பரமேஸ்வரிகோயிலின் அருகே எல்லையம்மன் கோயில் உள்ளது. இக்கோயிலில் மூலவராக எல்லையம்மன் உள்ளார். வாயிலின் இருபுறமும் விநாயகர் முருகன் உள்ளனர். சந்தன கருப்பசாமியும் உள்ளார். திருச்சுற்றில் ஆதிகாலத்து எல்லையம்மன் உள்ளார். 

## மேற்கோள்கள்

பகுப்பு:கும்பகோணத்திலுள்ள அம்மன் கோயில்கள்
சிங்கப்பூர் நீரிணை

**சிங்கப்பூர் நீரிணை** என்பது, மேற்கே மலாக்கா நீரிணைக்கும், கிழக்கே தென்சீனக் கடலுக்கும் இடையில் அமைந்துள்ள 16 கிலோமீட்டர் அகலமும், 105 கிலோமீட்டர் நீளமும் கொண்ட ஒரு நீரிணை ஆகும். இந்த நீரிணையின் வடக்கே சிங்கப்பூரும், தெற்கில் ரியாவுத் தீவுகளும் அமைந்துள்ளன. இந்தோனீசியாவுக்கும் சிங்கப்பூருக்கும் இடையிலான எல்லைக்கோடு இந்த நீரிணையின் ஊடாகச் செல்கிறது.

## வரலாற்றுக் குறிப்புகள்

கிபி 9 ஆம் நூற்றாண்டைச் சேர்ந்த முசுலிம் எழுத்தாளரான யாக்கூபி சிங்கப்பூர் நீரிணையை, சலாகித் கடல் எனக் குறிப்பிட்டுள்ளார். இது சீனாவுக்குச் செல்லும்போது கடக்க வேண்டிய ஏழு கடல்களில் ஒன்றாகக் குறிப்பிடப்படுகின்றது.

## மேற்கோள்கள்

பகுப்பு:சிங்கப்பூர் நீரிணைகள்
பகுப்பு:இந்தோனேசிய நீரிணைகள்
பகுப்பு:மலாக்கா நீரிணை
சத்தீசு சந்திரா

**சத்தீசு சந்திரா** என்பவர் இந்தியாவைச் சேர்ந்த வரலாற்றாய்வாளர். இந்திய இடைக்கால வரலாற்றில் பரந்த அறிவு கொண்டவர். இடைக்கால இந்தியா என்ற இவர் எழுதிய நூல் பள்ளி மாணவர்களுக்கும் கல்லூரி மாணவர்களுக்கும் பாட நூலாக வைக்கப்பட்டுள்ளது.
புதுதில்லி சவகர்லால் நேரு பல்கலைக் கழக வரலாற்றுப் பேராசிரியராக இருந்தார்.

## பணிகள்
 
* கோபால், பிபன் சந்திரா, ரூமிலா தாப்பர் ஆகிய வரலாற்றாசிரியர்களுடன் இணைந்து வரலாற்று ஆய்வு மையம் ஒன்றைத் தோற்றுவித்தார். 
* பல்கலைக் கழக மானியக் குழுவில் உதவித் தலைவராகவும் தலைவராகவும் இருந்தார்.
* இந்திய வரலாற்றுப் பேராயத்தில் செயலராகவும் தலைவராகவும் இருந்தார். 
* ஆட்சிப் பணிகள் தேர்வுக் குழுவில் சதீசு சந்திரா தலைவராக அமர்த்தப்பட்டார்.

## மேற்கோள்

பகுப்பு:இந்திய வரலாற்றாளர்கள்
த. ச. மீனாட்சிசுந்தரம்பிள்ளை

**த. ச. மீனாட்சிசுந்தரம்பிள்ளை** என்பவர் சைவ நெறியின் மீதும், தமிழ் இலக்கியங்களின் மீதும் கொண்ட அளவிலாத பற்றால் பல நூல்களை இயற்றியும், பதிப்பேற்றியும் தமிழுக்கு பெரும் பங்காற்றியவர் ஆவார். இவருக்கு திருவாவடுதுறை ஆதீனம் 21-வது குருமகா சந்நிதானம் சுப்பிரமணிய தேசிக சுவாமிகள் *மகாவித்துவான்* என பட்டம் அளித்து சிறப்பித்தார்.

## நூல்களின் பட்டியல்

இலக்கணங்கள்
பகுப்பு:தமிழ் இலக்கியம்
பகுப்பு:தமிழறிஞர்கள்
பகுப்பு:தமிழக எழுத்தாளர்கள்
பகுப்பு:தமிழ்ப் பதிப்பாளர்கள்
பகுப்பு:தமிழ் நூற்பட்டியலாளர்கள்
பகுப்பு:தமிழ் சுவடி ஆய்வாளர்கள், சேகரிப்பாளர்கள், பதிப்பாளர்கள்
பகுப்பு:மயிலாடுதுறை மாவட்ட மக்கள்
ஆண்டிமனி மூவயோடைடு

**ஆண்டிமனி மூவயோடைடு** *( Antimony triiodide)* என்பது (SbI3) என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மாணிக்கச் சிவப்பிலான இத்திண்மம் மட்டுமே ஆண்டிமனி தனிமத்தின் அடையாளப்படுத்தப்பட்ட ஒர் இரும அயோடைடு ஆகும். அதாவது முழு சேர்மமும் (SbxIy) என்ற வாய்ப்பாட்டுக்குள் தனிப்படுத்தப்படுகிறது. இது ஆண்டிமனியை +3 என்ற ஆக்சிசனேற்ற நிலையில் கொண்டுள்ளது. கனமான முதன்மைக்குழு தனிமங்களின் பல அயோடைடுகள் போல இவற்றின் கட்டமைப்புகள் அவற்றின் திட, திண்ம மற்றும் வாயு நிலைகளைச் சார்ந்திருக்கின்றன. வலுவளவு ஓட்டு இலத்திரன் சோடிகளின் தள்ளுகைக் கொள்கையில்  எதிர்பார்த்தபடியே,  வாயுநிலை (SbI3)  மூலக்கூறு சார்ந்த ஒரு பட்டைக்கூம்பு வகைக் கட்டமைப்புடையதாகும். திண்ம நிலையில் ஆண்டிமனி (Sb) மையங்கள் ஆறு அயோடைடு ஈந்தணைவிகளால் ஆக்கப்பட்ட ஒர் எண்முகத்திண்மமாக இருந்தாலும், மூன்று ஈந்தணைவிகள் நெருக்கமாகவும் மூன்று ஈந்தணைவிகள் அதிக இடைவெளியுடனும் காணப்படுகின்றன . ஆனால், இதனை ஒத்த சேர்மமான பிசுமத்து அயோடைடு (BiI3 ) இல் ஆறு பிசுமத்து – அயோடைடு (Bi—I) பிணைப்பு இடைவெளிகளும் சமமாகவே உள்ளன.
 
## தயாரிப்பு

ஆண்டிமனியுடன் தனிமநிலை அயோடின் வினைபுரிந்து அல்லது ஆண்டிமனி மூவாக்சைடுடன் ஐதரயோடிக் அமிலம் வினைபுரிந்து ஆண்டிமனி மூவயோடைடு உருவாகிறது. கொதிக்கும் பென்சீன் அல்லது நாற்குளோரோயீத்தேன் சேர்மத்தில் ஆண்டிமனி மற்றும் அயோடின் இடைவினை புரிவதாலும் ஆண்டிமனி மூவயோடைடை மாற்று வழிமுறையில் தயாரிக்கலாம்.
 
## பயன்கள்

வெப்பமின் பொருட்களில் கலப்பு மாசுவாக ஆண்டிமனி மூவயோடைடு பயன்படுத்தப்படுகிறது

## மேற்கோள்கள்

## வெளி இணைப்புகள்

பகுப்பு:ஆண்டிமனி(III) சேர்மங்கள்
பகுப்பு:அயோடைடுகள்
பகுப்பு:உலோக ஆலைடுகள்
இதர் வட்டம்

**இதர் வட்டம்**, இந்திய மாநிலமான குஜராத்தின் சாபர்காண்டா மாவட்டத்தில் உள்ள்து.பிரித்தானிய இந்தியாவின் ஆட்சிக் காலத்தில் இதர் வட்டத்தின் பகுதிகளை இதர் இராச்சியத்தினர் ஆட்சி செய்தனர்.

## அரசியல்
இந்த வட்டம், இடர் சட்டமன்றத் தொகுதிக்கும், சாபர்காண்டா மக்களவைத் தொகுதிக்கும் உட்பட்டது.

## ஊர்கள்
இந்த வட்டத்தில் உள்ள ஊர்களின் பட்டியலை கீழே காண்க.
*கிருஷ்ணநகர் (சாபலி)
*அபடாசண்
*அசரால்
*அங்காலா
*அரோடா
*அர்சோடியா
*பதர்புரா
*பதோலி
*பாகர்புரா
*பார்வாவ்
*பத்ரேசர்
*பாண்பூர் (வாடியாவீர்)
*பாவ்நகர்
*பேடாலி
*புதியா
*புவேல்
*போலுந்தரா (ரூவேஸ்)
*போலுந்தரா (சோனகட்)
*புதேலி
*புதியா
*சடாசணா
*சம்பா
*சந்தாப்
*சாபி
*சித்ரோடி
*சோடாசண்
*தராமலி
*தாவத்
*தேத்ரோலி
*தாராபூர்
*டீஞ்சணியா
*தியோலி
*டுங்கரி
*ஏக்லாரா
*பாகோல்
*பலாசண்
*பீஞ்சோடு
*கடா
*கம்பீர்புரா
*கணேசபுரா
*காண்டீயோல்
*கோல்வாடா
*கோரோல்
*குஜர்வா
*குலாப்புரா
*ஹரிபுரா
*ஹாதோல்
*ஹிமத்பூர்
*ஹிங்களாஜ்
*இடர்
*இசர்வாடா
*இடாடி
*ஜாதர்
*ஜாளியா
*ஜஸ்வந்துகட்
*ஜேடீபுரா
*காப்சோ
*கடியாத்ரா
*கல்யாண்புரா
*கமால்பூர்
*கம்போயா
*கான்பூர்
*கபோடா
*காவா
*கேச்ர்புரா
*காஸ்கி
*கோடம்
*கிசோர்கட்
*குகடியா
*குஸ்கி
*குவாவா
*லட்சுமண்புரா
*லாலோடா
*லால்பூர் (பதோலி)
*லால்பூர் (தாவத்)
*லேய்
*லிம்போய்
*மாட்வா
*மஹிவாடா
*மோகன்புரா
*மான்கட்
*மணியோர்
*மான்பூர்
*மசால்
*மஸ்துபூர்
*மதாசுர்
*மேசாண்
*மோடா கோட்டா
*மோடி வடோல
*மோவட்புரா
*முடேடி
*நானா கோட்டா
*நானி வடோல்
*நரசிம்மபுரா
*நாவா
*நேத்ராமலி
*ஓடா
*பாஜ்
*பாஞ்சகாம்டா
*பானோல்
*பாதலியா
*போசீனா
*பிரதாப்கட்
*பிரதாப்புரா
*புஞ்சபூர்
*ராம்பூர் (பிரம்மபுரி)
*ரணாசண்
*ரணோத்ரா
*ரதன்பூர்
*ராவோல்
*ரேவாஸ்
*ருதேரடி
*ரூவேஸ்
*சாபல்வாடு
*சாபல்வாடு கம்பா
*சதாத்புரா
*சாகேப்புரா
*சாம்லாபுரா
*சாந்தோல்
*சாபாவாடா
*சாரங்கபூர்
*சரதார்பூர்
*சவகட்
*சேர்பூர்
*சீங்கா
*சீயாசண்
*சுதர்சணா
*சுந்தர்பூர்
*சுர்பூர்
*தாசீயா
*உமேத்கட்
*உமேத்புரா
*வாடியாவீர்
*வாம்சடோல்
*வாண்டடா
*வசாய்
*வாசணா (தாவத்)
*வேராபர்
*வீர்பூர்
*வோராவாவ்
*ஜிஞ்சவா
*பேபல்லா

## இணைப்புகள்
* இடர் வட்டத்தைப் பற்றி 

## சான்றுகள்

பகுப்பு:சாபர்காண்டா மாவட்டம்
பகுப்பு:குஜராத்தின் வட்டங்கள்
ஹூணர்கள்

thumb|ஹூண குல லகானாவின் மன்னர் உதயணா காலத்திய நாணயம்
thumb|ஹூண மன்னன் நாப்கி மல்கா
thumb|காந்தார/காபூலின் ஹூண மன்னர் நாப்கி மல்கா 475–576)
thumb|விஷ்ணுவை வணங்கும் சிவன், ஹூணர் காலத்திய சிற்பம். பிரிட்டன் அருங்காட்சியகம்

**ஹூணர்கள்** (Hunas) (கி பி 475–576)  நடு ஆசியாவைச் சேர்ந்த ஹெப்தலைட்டுகள் எனும் ஆடு, மாடு மற்றும் குதிரைகளை மேய்க்கும் நாடோடி இன மக்கள் ஆவர். இவர்கள் கி பி ஐந்தாம் நூற்றாண்டின் பிற்பகுதியிலிருந்து, ஆறாம் நூற்றாண்டில் முற்பகுதிக்குள் கைபர் கணவாய் வழியாக இந்தியாவிற்கு நுழைந்து, குப்தப் பேரரசையும், மத்திய இந்தியாவின் சந்தேல குல மன்னர்  யசோதர்மன் மீது அடிக்கடி தாக்குதல்கள் தொடுத்து காஷ்மீர் முதல் மாளவம் வரையிலான பகுதிகளை கி பி  475 முதல் 576 முடிய ஆண்டனர்.

வெள்ளை ஹூண மன்னர்களில் புகழ் பெற்றவர்கள் அட்டிலா, தோரமணன் மற்றும் மிகிரகுலனும் ஆவர்.

## வரலாறு
thumb|left|250px|கி பி 500-இல் ஹூணர்களின் ஆதிக்கத்தை காட்டும் ஆசியாவின் வரை படம், கி பி 500

இந்தியா மீது படையெடுத்து வந்த  ஹெப்தலைட்டுகளின் ஒரு கூட்டத்தவரான வெள்ளை ஹூணர்களை குப்தப் பேரரசர் ஸ்கந்த குப்தர் வென்றார். கி பி 510-இல் குப்த பேரரசர் பானுகுப்தர் காலத்தில் மீண்டும் படையெடுத்து வந்த ஹூணர்களை வென்றார்.

கி பி ஆறாம் நூற்றாண்டின் முற்பகுதியில் மீண்டும் இந்தியா மீது படையெடுத்து வந்த ஹூணர்களை புந்தேல்கண்ட் பகுதியின் சந்தேல குல மன்னர் யசோதர்மனும், நரசிம்மகுப்தரும் விரட்டியடித்தனர்.

பின்னர் ஐந்தாம் நூற்றாண்டின் பிற்பகுதியில் குப்தப் பேரரசு வீழ்ச்சி அடைந்து கொண்டிருந்த காலத்தில், ஹூணர்கள் மீண்டும் படையெடுத்து இந்தியாவின் மேற்கு, வடக்கு, மற்றும் மத்தியப் பகுதிகளைக் கைப்பற்றினர்.

[thumb|left|200px|[யசோதர்மன்|யசோதர்மனின் வெற்றித் தூண், சோந்தனி, மண்டோசோர்]]
திபெத்திய மொழிகளில் ஹூணர்கள் குறித்துப் பேசப்பட்டுள்ளது. ஹூணர்கள் யவனர்கள், காம்போஜர்கள் போன்றவர்களே எனக் குறித்துள்ளனர்.

ஹூனர்கள் சசானியப் பேரரசர்கள் போன்று நாணயங்களை வெளியிட்டனர்.

## சமயம்
ஹூணர்கள் வேத கால சூரியக் கடவுளையும் சிவனையும் வழிபட்டனர்.

## இராஜபுத்திர குலங்கள்
ஹூணர்களுக்கும் உள்நாட்டு மக்களுக்கும் பிறந்தவர்களே சூரிய, அக்னி வம்சத்தைச் சார்ந்த 36 இராஜபுத்திர குலங்கள் என நம்பப்படுகிறது.

## இதனையும் காண்க
* ஹூனப் பேரரசு
* இந்தோ சிதியன் பேரரசு
* இந்தோ-பார்த்தியன் பேரரசு
* ஹெப்தலைட்டுகள்
* குப்தப் பேரரசு

## அடிக்குறிப்புகள்

## மேற்கோள்கள்
*Iaroslav Lebedynsky, "Les Nomades", Paris 2007, 

## வெளி இணைப்புகள்
பகுப்பு:நடு ஆசிய மக்கள்
பகுப்பு:ஆசிய இனக்குழுக்கள்
பகுப்பு:பண்டைய இந்திய இனக்குழுக்கள்
அந்தமான் தமிழர் சங்கம்

**அந்தமான் தமிழர் சங்கம்** என்பது அந்தமான் தீவுகளில் வாழும் தமிழர்களின் ஒரு தமிழ் அமைப்பாகும்.  இவ்வமைப்பு 1951 ஆம் ஆண்டு போர்ட் பிளேரில் துவக்கப்பட்டது. சங்கம் துவக்கப்பட்ட 1951 முதல் அந்தமான் பாரதி விழா நடை பெற்றுவருகிறது. தமிழர் வாழும் எல்லா இடங்களிலும் தமிழ்ச்சங்கம் என்று இருக்க அந்தமான் தீவில் மட்டும் தான் தமிழர் சங்கம் என்ற பெயரில் உள்ளது சிறப்பாக கருதப்படுகிறது. சங்கம் துவக்கியது முதல் இலக்கியக் கூட்டங்கள், சொற்பொழிவுக்கூட்டங்கள், கருத்தரங்கங்கள் யாவும் நடத்தப்பட்டு வந்துள்ளன. அந்தமான் தமிழர் சங்கத்தை தலைமை இடமாகக் கொண்டு அந்தமானின் பிற உள்தீவுகளிலும் தமிழர் இருந்த இடமெல்லாம் தமிழர் அமைப்புகள் தோன்றியுள்ளன. இந்தத் தமிழர் அமைப்புகளில் பாரதி, பாரதி தாசன் விழா, பொங்கல் விழா, சித்திரை விழா எனப் பல விழாக்களும், பல்சுவை நிகழ்ச்சிகளும் நடைபெற்று வந்துள்ளன.  1957ம் ஆண்டில் முதல் முதலாக அந்தமான் தமிழர் சங்கத்தின் சார்பில் கவிதைகள், கட்டுரைகள், சிறுகதைகள் என அந்தமான் தமிழர் படைப்புகளை ஒன்று திரட்டி சித்திரை விழா மலர் வெளியிட்டார்கள்

தீவில் தமிழ் வழிக்கல்விக்கு வழியில்லாத சூழல் நிலவியதால் அந்தமான் தமிழர் சங்க வளாகத்திலேயே தமிழ் குழந்தைகளுக்கு எட்டாம் வகுப்பு வரை கல்வி கற்பித்துள்ளனர். அதன் பிறகு போராட்டங்கள் பல நடத்தி, உண்ணாவிரதங்கள் பல இருந்து, 1972 ஆம் கல்வி ஆண்டில் தீவுகளில் தமிழ் வழிக்கல்வி தரும் பள்ளிக்கூடங்கள் ஆரம்பிக்கப்பட்டுள்ளன. இன்று அந்தமான் தமிழர் சங்கத்தில் தமிழ் இலக்கிய மன்றம், இலவச தமிழ் கற்ற்ல் மையம் இயங்கி வருகிறது.

## மேற்கோள்கள்

பகுப்பு:தமிழ்ச் சங்கங்கள்
பகுப்பு:அந்தமான் நிக்கோபார் தீவுகள்
ஹூது

**ஹுது** (*Hud*, ) ,இசுலாமில் கடவுள் அல்லாஹ்வின் இறைதூதர் என அறியப்படுகிறார்.இஸ்லாமிய கோட்பாட்டின் படி ஒவ்வொரு இஸ்லாமியரும் இறைவனின் தூதரையும் இறைத்தூதர்களையும் நம்பிக்கை கொள்ள வேண்டும் என்று திருகுரானில் கூறப்பட்டுள்ளது, இதில் ஹுது (அலை) அவர்களும் அடக்கம்.திருகுரானில் 11 வது அத்தியாயம் ஹுது(அலை) பெயரில் உள்ளது..

'ஆது' சமூகத்தினர்க்கு நபி ஹுது (அலை) அவர்களை இறை தூதராக இறைவன் அனுப்பி வைத்ததாக இசுலாமியரின் நமபிக்கையாகும்..

## ஆது சமூகம்
நபி நூஹ் (அலை) அவர்களின் சமுதாயத்தினருக்கு பின் தோன்றியது 'ஆது' சமூகத்தினர். அவர்களுக்கு நபி ஹூத் (அலை) அவர்களை இறை தூதராக இறைவன் அனுப்பி வைத்தான், அந்த சமூகத்தார்கள் மிக நேர்தியான மாளிகைகள், அமைப்பதில் வல்லமை பெற்று விளங்கினர்,தங்களின் வலிமையை நினைத்து பெருமை கொன்டவர்களாக இருந்தனர். திருகுரானில் "ஆது(க் கூட்டத்தார்) பூமியில் அநியாயமாகப் பெருமையடித்துக் கொண்டு, *எங்களை விட வலிமையில் மிக்கவர்கள் யார்?* என்று கூறினார்கள்".என்று ஆது சமூகம் பற்றி கூறப்பட்டுள்ளது.

நபி ஹூத் (அலை) அவர்கள் இறைவன் ஒருவனே அவனையே நீங்கள் வணங்க வேண்டும் என்ற ஓர் இறை கொள்கையை அச்சமுதாய மக்களிடம் எடுத்துரைத்த போது. அவர்கள் அதை ஏற்க வில்லை. .

## ஆது சமூகத்தின் அழிவு
'ஆது' சமூகத்தினர், பேரிரைச்சலைக் கொண்ட வேகமான காற்றில் ( புயலில்) சிக்கி சிதைந்து , மண்ணோடு மண்ணாக மறைந்து போனர்..
.

## உபர் நகரம்

ஆது சமுதாயத்தினர் வாழ்ந்த புதையுண்ட நகரம் இரம் நகரம் ஆகும்.அது தற்போது உபர் என்றழைக்கப் படுகிறது.உலகில் அழிந்து போன நகரங்களில் உபர் நகரமும் ஒன்றாகும்.

## உபர் நகர அகழ்வாராய்ச்சி
நிக்கோலஸ் க்லாப் என்ற தொல்பொருள் ஆரய்ச்சியாளர் ஆது சமூகத்தார் வாழ்ந்த உபர் நகரை  கண்டுபிடித்தார்.
அகழ்வாராய்ச்சிக்காக தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா)( NASA) மூலம் குறுப்பிட்ட அந்த பகுதியை செயற்கைகோள் உதவியுடன் படம் பிடிக்கப்பட்டது. பின்  கலிபோர்னியாவில் உள்ள ஹன்டிக்டன் நூலகத்தில் பழமையான வரைபடங்கள்(map) மற்றும் அதற்கான விளக்கங்கள்(manuscripts) பற்றி ஆராயப்பட்டதில் கி.பி 200ம் ஆண்டு கிரீசு-எகிப்து புவியியல் வல்லுனர்களால் வரையபட்ட வரைபடம் கிடைத்தது.இதை வைத்து அந்த நகரம் தோண்டும் பணி நிறைவடைந்த நிலையில்  ஆது சமுகத்தினர் வாழ்ந்த 'இரம்' என்ற உபர் நகரம் கண்டறியபட்டது. தோண்டி எடுக்கபட்ட நகரம் 12 மீட்டர் அழமான மணல் அடுக்குகளால் மூடபட்டு இருந்ததை ஆய்வாளர்கள் கணகிட்டுள்ளனர்.தோண்டி எடுக்கபட்ட 'இரம்' நகரில் உயரமான தூண்கள் மற்றும் கோபுரங்கள் இருந்தன. .

## மேற்கோள்கள்

பகுப்பு:நபிமார்கள்
பகுப்பு:இசுலாமிய இறைத்தூதர்கள்
பகுப்பு:இசுலாம்
கேடுபிரம்மா வட்டம்

கேடுபிரம்மா வட்டம், இந்திய மாநிலமான குஜராத்தின் சாபர்காண்டா மாவட்டத்தில் உள்ளது,

## அரசியல்
இந்த வட்டம் கேடுபிரம்மா சட்டமன்றத் தொகுதிக்கும், சாபர்காண்டா மக்களவைத் தொகுதிக்கும் உட்பட்டது.

## ஊர்கள்
இந்த வட்டத்தில் 134 ஊர்கள் உள்ளன..
*அகியா
*அஜ்வாஸ்
*ஆம்பா மஹுடா
*ஆம்பாசர்
*ஆஞ்சணி
*பஹாரா
*பஹேடியா
*பாண்டியானா தளாவ்
*பாசோல்
*பேடி
*பர்மியா
*புதியா
*போர்டி
*புபடியானா சாப்ராம்
*சம்பல்பூர்
*சமந்த்ராணா
*சாங்கோத்
*சத்ராங்க்
*சோசார்
*சீக்லா
*சோலியா
*தாமாவாஸ்
*தாண் மஹுடி
*தாந்தியா
*தந்திரால்
*தேட்கா
*தேல்வாடா
*தேல்வாடா (கேரோஜ்)
*தேம்டி
*தேரோல்
*தரோய்
*தோளி
*தோளிவாவ்
*திதியா
*திக்தாலி
*தோதாட்
*கடா
*கட்டா
*கடு
*கலோடியா
*கஞ்சாலி
*கந்தீசண்
*கணேர்
*கண்வா
*கோல்வாடா
*குணபாங்கரி
*குந்தேல்
*குந்திகாண்
*ஹிங்காடியா (ஜாகீரி)
*ஹிங்காடியா (கால்ச)
*ஜாடி சேம்பால்
*ஜகன்னாத்புரா
*ஜாக்மேர்
*ஜோதாசண்
*கஜாவாஸ்
*கால்சாவட்
*காளி காங்கேர்
*கால்லேகா
*காலோல்
*காருந்தா
*காடியா
*காடியா வசாடியா
*காந்தோரா
*கார்ணியா
*கேடுபிரம்மா
*கேட்வா
*கேர்கட்
*கேரிவாவ்
*கேரோஜ்
*கோளாந்த்
*கோளாந்த் தளாவ்
*கோட்டா
*குக்டி
*லாகீயா
*லட்சுமிபுரா
*லாம்படியா
*லாங்க்
*மஹுடி
*மால்வாஸ்
*மாமானா பீப்ளா
*மாதர்வாடா
*மதாஸ்ரா
*மடோடா
*மேத்ரால்
*மீடி பீலி
*மீடி வேடி
*மோடா பாவள்
*மோவட்புரா
*நாடா
*நானா பாவள்
*நவா மோடா
*நவா நானா
*நீசீ தனாள்
*பாடாபாட்
*பாதர்டி
*பாத்ரா
*பாளியாபியா
*பாஞ்ச் மஹுடா
*பாந்தால்
*பாரோயா
*பாட்டியா
*பாடோரா
*பேடா சாப்ரா (போசீனா)
*பீப்ளியா
*பீபோத்ரா தோடிவாடா
*போலாபான்
*போசீனா (ரதன்பூர்)
*ராதீவட்
*ரதன்பூர்
*ரோதாரா
*ருத்ரமாளா
*சாலேரா
*சேம்பாலீயா
*சேம்பாலீயா (போசினா)
*சீல்வாட்
*சீதோல்
*சோன்கட்
*டாடி வேடி
*தாண்டுலியா
*தேம்பாடா
*தேம்ப்டி
*துவேர்
*உம்பர்வா
*உம்போரா
*உஞ்சி தனாள்
*வாகேஸ்வரி
*வால்ரான்
*வாலஸ்டி
*வர்தோல்
*வாஸ்ணா
*வீக்ரண்
*விஞ்சீ
*ஜாஞ்சுவா பாணை
*ஜீஞ்சாட்

## இணைப்புகள்
* கேடுபிரம்மா வட்டத்தைப் பற்றி 

## சான்றுகள்

பகுப்பு:குஜராத்தின் வட்டங்கள்
சர் மாய்ஜ்தியா

**சர் மாய்ஜ்தியா** *(Char Maijdia)* என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள கிருட்டிணாநகர் உட்கோட்டத்தில் உள்ள நபாத்விப் காவல்நிலையத்திற்கு உட்பட்ட ஒரு கணக்கெடுப்பில் உள்ள ஊர் ஆகும்.

## புவியியல் அமைப்பு

பாகிரதி என்றழைக்கப்படும் ஊக்லி ஆற்றின் கிழக்கில் நதியா மாவட்டம் பெரும்பாலும் வண்டல் சமவெளிகளால் ஆனது. இவ்வண்டல் சமவெளிகளின் குறுக்கே யாலங்கி, சுர்னி மற்றும் இச்சமதி துணையாறுகள் பாய்கின்றன. இந்நதிகளால் வண்டலைப்பெறும் இப்பகுதியில் வெள்ளம் ஒரு தொடர்ச்சியான வளமாக இருக்கிறது .
23.21° வடக்கு 88.22° கிழக்கு என்ற அடையாள ஆள்கூறுகளில் சர் மாய்ஜ்தியா நகரம் பரவியுள்ளது.

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி   சர் மாய்ஜ்தியா நகரத்தின் மொத்த மக்கள் தொகை 5,003 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 71% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 79 சதவீதத்தினர் கல்வியறிவு பெற்றவர்களாகவும் பெண்களில் 61 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 10% அளவில் உள்ளனர்.

## மேற்கோள்கள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பகுப்பு:நதியா மாவட்டம்
சோழ மண்டலத்து வரலாற்று நாயகர்களின் சிற்பங்களும் ஓவியங்களும் (நூல்)

**சோழ மண்டலத்து வரலாற்று நாயகர்களின் சிற்பங்களும் ஓவியங்களும்**, குடவாயில் பாலசுப்ரமணியன் எழுதிய நூலாகும். சோழ மண்டலத்தில் காணப்படுகின்ற குறிப்பிடத்தக்க சிற்பங்களையும், ஓவியங்களையும் பற்றி இந்நூல் ஆராய்கிறது.  

## அமைப்பு
இந்நூல் எட்டு தலைப்புகளைக் கொண்டு அமைந்துள்ளது.

## தலைப்புகள்
தோற்றுவாய், பல்லவர் இயல், பாண்டியர் இயல், சோழர் இயல், விசயநகர அரசு இயல், நாயக்கர் இயல், மராட்டியர் இயல், பொதுவியல் என்ற எட்டு தலைப்புகளில் விரிவாக பல மன்னர்களின் காலத்திலான கலைக் கூறுகளில் முக்கியமான சிற்பங்களையும், ஓவியங்களையும் பற்றி எடுத்துரைக்கப்பட்டுள்ளது.

## ஆதாரங்கள்

பகுப்பு:1987 தமிழ் நூல்கள்
பகுப்பு:தமிழ்ப் பல்கலைக்கழக வெளியீடுகள்
புரூக்சு வால்வெள்ளி

**சி/1911 ஓ1 (புரூக்சு)**  *(C/1911 O1 (Brooks))* என்பது வில்லியம் ராப்ர்ட் புரூக்சு என்ற வானியலாளரால் 1911 ஆம் ஆண்டு சூலை மாதத்தில் கண்டறியப்பட்ட பிரகாசமான ஒரு வால்வெள்ளி ஆகும்.1911 வி வால்வெள்ளி, புரூக்சு வால்வெள்ளி என்ற பெயர்களாலும் இது அறியப்படுகிறது.

வெறும் கண்களால் பார்க்க முடிகின்ற இரண்டாம் நிலை பிரகாச ஒளிப்பொலிவு (1.5 முதல் 2.5 வரை) கொண்டிருப்பதால் இவ்வால்வெள்ளி குறிப்பிடத்தக்கதாகக் கருதப்படுகிறது. 30 பாகை நீளம் கொண்ட குறுகிய நேரான வாலும், தனித்துவமான நீலநிறமும் கொண்டதாக இவ்வால்வெள்ளி அறியப்படுகிறது. கார்பன் மோனாக்சைடை வெளியுமிழ்வதால் சில வால்வெள்ளிகள் பெரும்பாலும் இத்தகைய தனித்துவ நீலநிறத்தில் காணப்படுகின்றன. மேலும், 1911 அக்டோபர் மாதத்தில் இதே நேரத்தில் வானத்தின் இதே பகுதியில் இரண்டாவது பிரகாசமான வால்வெள்ளியாகக் காணப்படுவதாலும் இவ்வால்வெள்ளி குறிப்பிடத்தக்கதாகக் கருதப்படுகிறது. சி/1911 எசு3 (பெல்யாவசுக்கி) என்ற பெயரால் குறிக்கப்படும் இது 15 பாகை நீளமுடைய வாலுடன் தங்க – மஞ்சள் நிறம் கொண்டும் முதல்நிலைப் பிரகாச ஒளிப்பொலிவை எட்டுகிறது.

## மேற்கோள்கள்

*Orbital elements of C/1911 O1 NASA JPL

பகுப்பு:வால்வெள்ளிகள்
பகுப்பு:1911 நிகழ்வுகள்
தலோத் வட்டம்

தலோத் வட்டம், இந்திய மாநிலமான குஜராத்தின் சாபர்காண்டா மாவட்டத்தில் உள்ளது.

## அரசியல்
இந்த வட்டம் பிராந்திஜ் சட்டமன்றத் தொகுதிக்கும், சாபர்காண்டா மக்களவைத் தொகுதிக்கும் உட்பட்டது.

## ஊர்கள்
*அகமத்புரா
*அணியோட்
*அஞ்ச்ணா
*அண்கோல்
*ஆந்த்ரோலீவாஸ் தோல்ஜீ
*ஆந்த்ரோலீவாஸ் புஞ்சாஜீ
*பாதர்னீ முவாடீ
*பாடோத்ரா
*பாலீஸ்ணா
*பாடீயா
*பீம்புரா
*போரீயா பேச்ராஜீ
*சாந்த்பூர்
*சாரண்வாடா
*சத்ரீசா
*தாடர்டா
*தேவீயா
*தாத் வாஸ்ணா
*தோலதாபாத்
*போஜீவாடா
*கட்வாட்
*கம்பீர்புரா
*கோபர்ஜீனீ முவாடீ
*கோரா
*குலாப்னீ முவாடீ
*குலாப்புரா
*குந்தியா
*ஹர்சோல்
*ஜவான்பூர்
*ஜோராஜீனீ முவாடீ
*கட்வாடா
*காபோத்ரா
*காபோத்ரீ
*கரமீபுரா
*கேரோல்
*லங்கானா மட்
*லாலானீ முவாடீ
*லால்பூர் (ரணாசண்)
*மாதவ்கட்
*மகாதேவ்புரா (மஹீயல்)
*மகேகால்
*மகேலாவ்
*மகியல்
*மால்வண்
*மோடுகா
*மோகன்பூர்
*மோகம்னீ முவாடீ
*மோராலீ
*மோடா சேக்லா
*மோதேஸ்ரீ
*முடாஸ்ணா
*நானா சேக்லா
*நானீ சீஹோலீ
*நாவா
*நவல்பூர்
*நாவாவாஸ்
*படுசண்
*பும்ஸ்ரீ
*ரணாசண்
*ராணிபுரா
*ராய்ணியா
*ரோஜாட்
*ருபால்
*சாக்பூர்
*சலாட்பூர்
*சேமாலீயா
*சுல்தான்பூர்
*தாஜ்பூர் கேம்ப்
*தலோத்
*தாந்தர்டா
*உஜேடீயா
*உமேத்னீ முவாடீ
*வலீயம்புரா
*வர்வாடா
*வாவ்

## சான்றுகள்

## இணைப்புகள்
* தலோத் வட்டத்தைப் பற்றி  

பகுப்பு:குஜராத்தின் வட்டங்கள்
ஆனி இராசா

**ஆனி இராசா** (Annie Raja) என்பவர் பெண்களுக்கான உரிமைப் போராட்டங்களில் முன் நிற்பவர். இந்திய தேசிய பெண்கள் கூட்டமைப்பில் பொதுச் செயலராக இருக்கிறார். கேரளத்தில் பிறந்த ஆனி  உலகின் பல நாடுகளுக்கும் பயணம் செய்தவர். ஆங்காங்கே நிலவும் பெண்களின் அவல நிலைகளை நேரடியாக அறிந்தவர். 2009 திசம்பரில் இந்திய பொதுவுடைமைக் கட்சியின் சார்பில் ஒரு குழு சீனாவுக்குச் சென்றது. அக்குழுவுக்கு ஆனி இராசா தலைமை வகித்தார். இவர் இந்திய பொதுவுடமைக் கட்சியின் தலைவர் து. ராஜாவின் மனைவி ஆவார்.

## மேற்கோள்

பகுப்பு:பெண்ணியவாதிகள்
பகுப்பு:வாழும் மக்கள்
பகுப்பு:தமிழ்ப் பொதுவுடமைவாதிகள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
1551

ஆண்டு **1551** (MDLI) பழைய யூலியன் நாட்காட்டியில் வியாழக்கிழமையில் துவங்கிய ஒரு சாதாரண ஆண்டு ஆகும்.

## நிகழ்வுகள்
* சூலை &ndash; உதுமானியப் பேரரசும் கடற்கொள்ளையரும் கோசோ தீவை முற்றுகையிட்டு, 5,000-6,000 வரையான மக்களை லிபியாவுக்குக் கொண்டு சென்றனர்.
* ஆகத்து 15 &ndash; திரிப்பொலி உதுமானியப் பேரரசிடம் சரணடைந்தது.

## பிறப்புகள்
* சனவரி 14 &ndash; அபுல் ஃபசல், பேரரசர் அக்பரின் அரசியல் ஆலோசகர் (இ. 1602)

## இறப்புகள்

## மேற்கோள்கள்
தேர்முட்டி மண்டபம், மதுரை

**தேர்முட்டி**, மதுரை மாநகரில் மீனாட்சி சுந்தரேஸ்வரர் கோயில் கிழக்கு சன்னதி எதிரில் அமைந்த கீழமாசி வீதியில் உள்ளது. இது மீனாட்சியம்மன் மற்றும் சொக்கநாதர் தேர்களை நிறுத்தி வைக்கப்படும் இடமாகும். தேர்முட்டி மண்டபத்தில் உள்ள மீனாட்சியம்மன் மற்றும் சுவாமிக்கான இரண்டு தேர்கள் அழகிய மரச்சிற்பங்களுடன் கூடியது. மதுரை சித்திரைத் திருவிழாவின் போது தோரோட்டத் திருவிழாவிற்கு தேர்முட்டி மண்டபத்தில் உள்ள  அலங்காரம் செய்யப்பட்ட இரண்டு தேர்களில், மீனாட்சியம்மன் மற்றும் சுந்தரேஸ்வரர் அமர்ந்து, கீழமாசி வீதி, தெற்குமாசி வீதி, மேலமாசி வீதி மற்றும் வடக்கு மாசி வீதிகளின் வழியாக மதுரை நகரை வலம் வந்து பக்தர்களுக்குக் காட்சியளிப்பர்.

சித்திரைத் திருவிழா முடிந்த பின் இரண்டு தேர்களையும் தேர்முட்டியில் தனித் தனியாக பைபர் கண்ணாடிகளால் பாதுகாப்பாக மூடி வைப்பர்.

## படக்காட்சிகள்

File:Madurai Car Festival 2.jpg|சுவாமி தேர்
File:Meenakshi Chariot 1.jpg|தேர்முட்டியில் அலங்கரிக்கப்படும் மீனாட்சியம்மன் தேர்
File:Meenakshi Chariot 10.jpg|தேர்
File:Meenakshi Chariot 2.jpg|பூத கணங்கள் 
File:Meenakshi Chariot 3.jpg|யாழிகள்
File:Meenakshi Chariot 4.jpg|நடராஜர் மற்றும் புல்லாங்குழல் ஊதும் கிருஷ்ணன் 
File:Meenakshi Chariot 5.jpg|மன்மதன் - சிவனின் தொடையில் பார்வதி - நடராஜர்
File:Meenakshi Chariot 6.jpg|தேரின் மரச்சிற்பங்கள் 
File:Meenakshi Chariot 7.jpg|தேரின் சக்கரங்கள் 
File:Meenakshi Chariot 8.jpg|தேரின் மரச்சிற்பங்கள் 
File:Meenakshi Chariot 9.jpg|பிள்ளையார் - முருகன் 
File:Chariot Stand, Madurai.jpg|பைபர் கண்ணாடிகளால் பாதுகாப்பாக உள்ள தேர்


## இதனையும் காண்க
* புதுமண்டபம்
* நகரா மண்டபம்
* விட்டவாசல் மண்டபம்
* எழுகடல் தெரு

## மேற்கோள்கள்


பகுப்பு:மதுரை
பகுப்பு:மதுரை மாநகராட்சிப் பகுதிகள்
முந்து வரலாற்று எண்குறிகள்

முந்துவரலாற்றில் எண்ணுதல் செயற்பாடு உடல் உறுப்புகளை வைத்து தொடங்கியது. குறிப்பாக, விரல்களை வைத்து தொடங்கியது. 
இந்நிலை சில எண்களிலும் எண்ணுப் பெயர்களிலும் பதிவாகியுள்ளது.முதனிலை இந்தோ ஐரோப்பிய எண்குறிகளில் பத்து (Ten), நூறு (hundred) ஆகிய எண்களின் வேர்ச்சொல் விரல் எனும் பொருள் உள்ள  **dḱ* என்பதாகும். இலத்தின்  *digitus* எனும் சொல் ஆங்கில *toe* என்பதற்கு இணையானதாகும்.

பின் பழைய கற்காலத்தில் எண்ணிட, தொடக்கநிலையில், சரிபார்ப்புக் குறிகள் பயன்படுத்தப்பட்டுள்ளது.
முதல் சிக்கலான எண்குறிகள் தொல்பழம் அண்மைக் கிழக்கு நாடுகளில் செம்புக்கால முதனிலை எழுது முறைமையில் தொடங்கியது என உலக அளவில்  கருதப்படுகிறது.

## பின்னணி

முதலில் எண்ணிட பயன்பட்ட சரிபார்ப்புக் குறிகளில் இருந்து எண்குறிகள் உருவாகியுள்ளன. இற்றைக்கு ஏறத்தாழ 35,000 முதல் 25,000 ஆண்டுகட்கு முன்பே எண்ணுதல் வரலாறு தொடங்கிவிட்டது.

## வளர்ச்சி
புதிய கற்காலத்தில் சரிபார்ப்புக் குறிகளைவைத்து எண்ணிய செயற்பாடு, அண்மைக் கிழக்கு நாடுகளில் மேலும் நுட்பம் எய்த, பல்வேறு முதனிலை எழுது முறைமைகள் தோன்றின.

இத்தகைய முதனிலை எழுது முறைமையில் இருந்து ஆப்புவடிவ எழுத்தமைப்பு செம்புக் காலத்தில் பொருள்களைக் கணக்குவைக்கத் தோன்றியது.

### மோட்ச எண்குறிகள்

கிமு முதல் ஆயிரத்தில் வாழ்ந்த மோட்ச மக்களிடம் ஒருவகை எண்குறிகல் இருந்துள்ளன.  The numerals were tally marks carved on wood, drawn on clay or birch bark. In some places they were preserved until the beginning of 20th century mostly among small traders, bee-keepers, and village elders. These numerals still can be found on old shepherd and tax-gatherer staffs, apiaries, and pottery.

### பழைய உலகம்

*எகிப்திய எண்குறிகள்
*பாபிலோனிய எண்குறிகள்
*அயேகிய எண்குறிகள்

### புதிய உலகம்

* கிவிபு (முடிச்சுக் குறிமுறை)
* மாயர் எண்குறிகள்

## ஒருங்குறியில் உள்ள தொல்பழம் எண்கள்

 தொல்பழம் எண்குறிகளுக்காகவும் தொடக்கநிலை எண்குறிகளுக்காகவும் ஒருங்குறியில் நிரப்பு பன்மொழித் தளத்தில் பல எண்குறிமுறை நெடுக்கங்கள் ஒதுக்கப்பட்டுள்ளன:
* அயேகிய எண்குறிகள் (10100–1013F)
* பண்டைய கிரேக்க எண்குறிகள் (10140–1018F)
* ஆப்புவடிவ எண்களும் நிறுத்தற்குறிகளும் (12400–1247F)
* எண்ணு கழி எண்குறிகள் (1D360–1D37F)

## மேலும் காண்க

## மேற்கோள்கள்

### குறிப்புகள்

### தகவல் வாயில்கள்

*Arthur J. Evans, *Writing in Prehistoric Greece*,  Journal of the Anthropological Institute of Great Britain and Ireland (1900).

## வெளி இணைப்புகள்

*http://www.thocp.net/timeline/0000.htm 
*http://members.fortunecity.com/jonhays/tallying.htm 

பகுப்பு:எண்குறி முறைமைகள்
எண்குறிகள்
உலகில் அழிந்து போன நகரங்கள்

**அழிந்து போன  நகரம்** (*Lost city*) என்பது ஒரு பகுதியில்  வீழ்ச்சியடைந்தது மற்றும்  முற்றிலும் குடியேற்றமில்லாமல் ஆனது ஆகும். பல அழிந்து போன நகரங்களின் இடங்கள் மறைந்து போய் விட்டன, சில நகரங்களின் இடிபாடுகள் விஞ்ஞானிகளால் கண்டுபிடிக்கப்பட்டு  வருகின்றன.

## நகரங்கள் அழிந்த விதம்
அழிந்து போன நகரங்கள்  ஆழிப்பேரலை, பூகம்பம், எரிமலைச் சீற்றங்கள், புயற்காற்று,நெருப்பு போன்ற இயற்கை சீற்றங்களால் அழிந்து மண்ணுக்குள்ளோ அல்லது கடலுக்குள்ளோ புதைந்து போயுள்ளன.சில நகரங்கள் போர்,நோய் போன்ற காரணிகளாலும் அழிந்து போயின.

## மீண்டும் கண்டுபிடிக்கப்பட்ட நகரங்கள்
[thumb|263x263px|'''[மச்சு பிச்சு|மச்சு பிச்ச**]]
தொல்பொருள் ஆரய்ச்சியாளர்கள் மற்றும் புவியியல் வல்லுனர்களால் பல்வேறு புதிய உத்திகள் மூலம்  அழிந்து போன நகரங்கள் கண்டறியப்படுவருகிரது. 

**மச்சு பிச்சு** (''Machu Picchu'') என்பது [[இன்கா பேரரசு]] காலத்தைய வரலாற்றுச் சிறப்பு மிக்க ஒரு பழைய நகரம் ஆகும்.. இது [[பெரு]] நாட்டில் உருபாம்பா பள்ளத்தாக்கின் மேலுள்ள மலைத் தொடரில் கஸ்கோ நகருக்கு வடமேற்கே காணப்படுகிறது. மச்சு  பிச்சு நகரம் 1450 ஆம் ஆண்டளவில் இன்கா பேரரசின் ஆட்சி உச்சத்தில் இருந்தபோது அமைக்கப்பட்டது.. 100 ஆண்டுகளின் பின்னர் 1572 ஆம் ஆண்டில் [[எசுப்பானியா|எசுப்பானியர்களின்]] ஆக்கிரமப்பைத் தொடர்ந்து இந்நகரம் அழிந்தது.. எசுப்பானிய ஆக்கிரமிப்பாளர்கள் வருவதற்கு முன்னரேயே இந்நகரத்தின் மக்கள் இங்கு பரவிய [[பெரியம்மை]] நோய் காரணமாக அழிக்கப்பட்டனர் என்ற கருத்தும் உண்டு.


**ஹேலைக்'''  (Helike) நகரம்  கிரீசு  நாட்டில் கி.மு. 373 ஆம் ஆண்டு பூகம்பம் மற்றும் ஆழிப்பேரலையின்

ஒரு சேர்ந்த தாக்கத்தினால் அழிந்து போனது.அன்றைய காலத்தில் இந்நகரம் ஒரு கலாச்சார வழிபாட்டுத் தலமாக இருந்தது.

## அழிந்து போன புராதன நகரங்கள்
அழிந்து போன நகரங்களில் ஒரு சில நகரங்கள் புராதன நகரங்கள் ஆகும்.
*ஆயி -  (Ai) என்னும் நகரம் விவிலியத்தில் குறிப்பிடப்படுகின்ற ஒரு முக்கிய இடம் ஆகும்.
*சொதோம் கொமோரா
*இரம் நகரம் – அரேபிய பாலைவனத்தில் ஆது சமுதாயத்தினர் வாழ்ந்த புதையுண்ட நகரம் இரம் நகரம் ஆகும்.அது தற்போது உபர் என்றழைக்கப் படுகிறது.
*கேம்லாட் நகரம்
*அட்லாண்டிஸ் நகரம் - ஏதன்ஸ்
*அசுட்லான் நகரம்-  அசுடெக் புராண கால மூதாதையர் தாயகம்.
*சீசர்களில் நகரம் - தென் அமெரிக்கா
*எல் டொராடோ நகரம் 
*கிட்டேக் நகரம், ரஷ்யா -   நீருக்கடியில்  இருப்பதாக கூறப்படும்  நகரம். நல்ல காலநிலையில் காணலாம்
*லியோனோசி நகரம்
*ஒடுகன் நகரம் - துருக்கி
*ஷாம்பலா நகரம்
*வினெடா நகரம் – போலந்து

## கண்டம் வாரியாக அழிந்து போன நகரங்கள்
### ஆப்பிரிக்கா
#### எகிப்து
#ஹெராக்ளியன் - எகப்தில் கி.மு 12 ஆம் நூற்றாண்டில் அலெக்ஸாண்டிராவிற்கு அருகாமையில் இருந்த நைல் நதியின் துறைமுக நகரம்..

### ஆசியா
#### தெற்காசியா
##### இந்தியா
*காவிரிப்பூம்பட்டினம் – தமிழ் நாடு, தென் இந்தியா
*தனுஷ்கோடி –  தமிழ் நாடு, தென் இந்தியா
### ஐரோப்பா
#### கிரீசு
#ஹெலைக் (Helike) நகரம் கிரீசு நாட்டில் கி.மு. 373 ஆம் ஆண்டு பூகம்பம் மற்றும் ஆழிப்பேரலையின் ஒரு சேர்ந்த தாக்கத்தினால் அழிந்து போனது.

#### இத்தாலி
#பொம்பெயி (pompeii)- இத்தாலி நாட்டில் இருந்தது.வெசுவிஸ் எனும் எரிமலையின் சீற்றத்தினால் கடந்த கி.மு 79 ஆம் ஆண்டு தீக்கிரையாகிப் போனது.
#ஹெர்குலியம் (Herculaneum)- இத்தாலி நாட்டில் இருந்தது.வெசுவிஸ் எனும் எரிமலையின் சீற்றத்தினால் கடந்த கி.மு 79 ஆம் ஆண்டு தீக்கிரையாகிப் போனது.

### வட அமெரிக்கா
### தென் அமெரிக்கா

## மேற்கோள்கள்

பகுப்பு:உலகில் அழிந்து போன நகரங்கள்
பகுப்பு:மாநகரம்
வகேலா வம்சம்

**வகேலா வம்சம்** (Vaghela dynasty) (ஆட்சி: 1243–1299) என்பது  மேற்கு இந்தியாவின் தற்கால குஜராத் மாநிலத்தின் சௌராஷ்டிர தீபகற்ப பகுதிகளை 1243 முதல் 1304 முடிய ஆண்ட அரசகுலம். சோலாங்கி ராஜபுத்திர அரச குலத்தின் ஒரு கிளைப் பிரிவே வகேலா வம்சமாகும்.

வகேலா அரச குலத்தினரின் தலைநகரம் தற்கால அகமதாபாத் மாவட்டத்தில் உள்ள  *தோல்கா*   நகரமாகும்.

தில்லி சுல்தானகம் நிறுவப்பட்டப் பின் சௌராஷ்டிர தீபகற்பத்தில் இறுதி இந்து வகேலா வம்ச இராச்சியம், வகேலா வம்சத்தின் இறுதி மன்னர் இரண்டாம் கர்ணதேவன் ஆட்சியின் போது 1299-ஆம் ஆண்டில் தில்லி சுல்தான் அலாவுதீன் கில்ஜியால் சௌராஷ்டிரம் வெல்லப்பட்டு, குஜராத் பகுதிகள் அனைத்தும் தில்லி சுல்தானகத்தின் கட்டுக்குள் சென்றது. 

## சாதனைகள்
வகேலா குல ஆட்சியாளர்கள் காலத்தில் அபு மலையில் தில்வாரா கோயில் மற்றும் கிர்நாரில் சமணக் கோயில்கள் எழுப்பட்டது. மேலும் குடிநீர் தேவைக்காக, அகமதாபாத் அருகே அடாலஜ் கிராமத்தில் ஐந்து தளங்களுடன் கூடிய ஆழமான, அழகிய அடாலஜ் படிக்கிணறு அமைக்கப்பட்டது. 
### ஆட்சியாளர்கள்
வகேலா வம்ச அரசர்கள்;
* வீர்தவாலா  (விசாலன்) ( 1243 -  1262)
* அருச்சுனதேவன் (விசால்தேவன்) ( 1262 -  1275)
* சராங்கதேவன்  ( 1275 - 1297)
* இரண்டாம் கர்ணதேவன்  ( 1297-1304)

## மேற்கோள்கள்

## ஆதார நூற்பட்டியல்
* 

பகுப்பு:குசராத் வரலாறு
பகுப்பு:இந்திய அரச மரபுகள்
பகுப்பு:இராசபுத்திரர்கள்
காஞ்சிபுரம் லிங்கபேசர் கோயில்

**காஞ்சிபுரம் லிங்கபேசர் கோயில் (லிங்கபேசம் (ஏகம்பம்)** என்றழைக்கும் இது, காஞ்சிபுரத்திலுள்ள சிவக் கோயில்களில் ஒன்றாகும். காஞ்சி திருவேகம்பத்தில் தனியாக சிவலிங்க மூர்த்தம் மட்டும் உள்ள இது லிங்கபேசம் என்று வழங்கப்படுகிறது; இக்கோயில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.

## அமைவிடம்
இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின்  தலைநகரான பெரிய காஞ்சிபுரம் எனப்படும் சிவகாஞ்சியின் காஞ்சி திருவேகம்பத்தின் யானை கட்டும் இடத்திற்கு அருகில் உள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடமேற்கில் ½ மைல் தூரமுள்ள காஞ்சி சங்கர மடத்தை கடந்து சற்று தூரம் சென்றால் திருவேகம்பத்தில் தனிக்கோயிலாக தாபிக்கப்பட்டுள்ளது.

### போக்குவரத்து
* **வான்வழி:** வானூர்தி சேவை இல்லை; உலங்கு வானூர்தி மூலம் காஞ்சிபுரம் வந்தடைய,  காஞ்சியிலிருந்து 3 கிலோமீட்டர் தொலைவிலுள்ள ஏனாத்தூர் ஸ்ரீ சங்கரா கலை மற்றும் அறிவியல் கல்லூரியின் அகத்திலுள்ள உலங்கூர்தி இறங்குதளத்தில் இறங்கி சீருந்து மூலம் இக்கோயிலை அடையலாம்.
* **இரும்புத் தடம்:** தொடருந்து மூலாமாக; தலைநகர் சென்னையிலிருந்து செங்கல்பட்டு மார்க்கமாகவும், திருப்பதியிலிருந்து அரக்கோணம் மார்க்கமாகவும், காஞ்சி தொடருந்து நிலையத்தை அடைந்து அங்கிருந்து 1 கிலோமீட்டர் தொலைவிலுள்ள இக்கோயிலை, சீருந்து மூலமாகவும், தானியுந்து மூலமாகவும் சென்றடையலாம்.
* **சாலை வழி:** பேருந்திலோ, அல்லது சீருந்துலோ, காஞ்சி வந்தடைய நான்கு திசையில் சாலை வழியுள்ளன; வடகிழக்கில், சென்னையிலிருந்து (75 கிலோமீட்டர்) திருப்பெரும்புதூர் வழியாகவும் ; தென்கிழக்கில், செங்கல்பட்டிலிருந்து (40 கிலோமீட்டர்) வாலாசாபாத் வழியாகவும் ; வடமேற்கில், விழுப்புரத்திலிருந்து (80 கிலோமீட்டர்) வந்தவாசி வழியாகவும்; தென்மேற்கில், பெங்களுரிலிருந்து (275 கிலோமீட்டர்) வேலூர் வழியாகவும்  இக்கோயில் நகரை வந்தடையலாம்.

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.
* காஞ்சி லிங்கபேசம் (ஏகம்பம்) லிங்கபேசர் கோயில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
தடும்ப நாரை

**சிறிய பூநாரை** அல்லது **தடும்ப நாரை** (*Lesser Flamingo*; *போனிகோனையாசு மைனர்*) என்பது ஆப்பிரிக்காவின் ஒரு பகுதியில் அதிகமாக காணப்பட்டாலும் நாரையாகும். இவை இந்தியாவின் வடமேற்கு இந்தியாவில் காணப்படுகிறது. இப்பறவை பூநாரை இனத்தைச் சார்ந்தது ஆகும். மேலும் இப்பறவை உலகில் பல பகுதிகளிலும் காணப்படுகிறது. நாடோடி திரிதலில் இப்பறவை தனித்துவமாக சுற்றிவரும் தன்மை கொண்டதாக உள்ளது. 2014 ஆம் ஆண்டு வரை பூநாரை வகையானது என்று கருதப்பட்ட இப்பறவை தற்சமயம் *சிறிய பூநாரை*  வகையாகப் பிரிக்கப்பட்டுள்ளது.

## பண்புகள்
பறவைகள் வகைகளில் இவை தோற்றத்தில் பெரியதாகத்தோன்றினாலும் இவை சிறிய நாரை வகைகளில் சேர்க்கப்பட்டுள்ளது. இப்பறவையின் எடை 1.2 கிலோ முதல் 2.7 கிலோ வரை உள்ளது. இதன் நீளம் தோகை விரிந்த நிலையில் 90 முதல் 105 செமீ கொண்டதாக உள்ளது. பொதுவாக இவ்வகை நாரைகள் இளஞ்சிவப்பும் வெள்ளையும் கலந்த நிறத்தில் காணப்படுகிறது. பெரும் பூநாரையிடமிருந்து இதனை பிரிப்பது இதன் அலகுப்பகுதில் காணப்படும் அதிகப்படியான கருப்பு நிறம் ஆகும். மேலும் இவைகளின் உயரம்  சற்று குறைவாக உள்ளது. *சிறிய நாரைகள்* பெரிய வகையான கொக்குகள், இந்தியப் பாலைவனப் பூனை, குரங்குகள் போன்றவற்றால் மோசமாக அழிவுக்குள்ளாகிறது.

## படக்காட்சி

Lesser Flamingos I - Chilika IMG 9298.jpg| இந்தியாவின் ஒரிசா மாநிலத்தில்
Phoeniconaias minor.jpg| அமெரிக்காவின் புளோரிடா மாநிலத்தில்
Flamingo00.jpg| பிரிட்டன் வீரரின் வரைகலை
Phoeniconaias minor3.jpg|கென்யாவில் உள்ள ஒரு ஏரியில்
Phoeniconaias minor.ogv|அமெரிக்காவின் புளோரிடா மாநிலத்தில் எடுக்கப்பட்ட ஒளி-ஒலிப்படம்
Lesser Flamingos, 2000 adults, Kamfersdam.jpg|தென்ஆப்பிரிக்காவில் காம்பெர் அணையில், இனப்பெருக்க காலத்தில்
Greater Flamingo Iran.jpg|ஈரானில் எடுக்கப்பட்ட படம்


## மேற்கோள்கள்

## வெளி இணைப்புகள்

* Flamingo Resource Centre  – a collection of resources and information related to flamingos
* ARKive – Images and movies of the lesser flamingo ''(Phoenicopterus minor)'' 
* Lesser Flamingo – Species text in The Atlas of Southern African Birds.
* Save the Flamingo – A site dedicated to the conservation of the South African breeding colony

பகுப்பு:தமிழ்நாட்டுப் பறவைகள்
பகுப்பு:நாரைகள்
பகுப்பு:பூநாரைகள்
பகுப்பு:தமிழ்நாட்டில் காணப்படும் பறவைகள்
பகுப்பு:தெற்காசியப் பறவைகள்
பகுப்பு:சகாரா கீழமை ஆப்பிரிக்கப் பறவைகள்
நிலையாமை

**நிலையாமை** என்பது உலகியல் வாழ்வு நிலை இல்லாதது என்பதைக் குறிக்கும் ஒரு பதம் ஆகும். போர் வாழ்க்கை நிலையானதல்ல என உணர்த்தும் விதமாக அமைந்தது காஞ்சித்திணை.

## சங்க இலக்கியத்தில் நிலையாமை
## பதினெண் கீழ்க்கணக்கில் நிலையாமை
தொல்காப்பியம், மதுரைக்காஞ்சி, பதினெண் கீழ்க்கணக்கு ஆகியவற்றில் காணப்படும்  நிலையாமை என்பதைக் காணும்போது மாற்றம் விளங்கும். 
பிற்கால வழக்கில் இது மாற்றம் பெற்றது. யாக்கை நிலையில்லாதது, எனவே துறவு மேற்கொள்ளுங்கள் என அறநெறி காலத்தில் (பதினெண் கீழ்க்கணக்கு காலத்தில்) வலியுறுத்தப்பட்டது.
கீழ்வரும் மூன்றுவகையான நிலையாமைக் கருத்துகள் பழந்தமிழ் நூல்களில் கூறப்பட்டுள்ளன. 
#இளமை நிலையாமை
#செல்வம் நிலையாமை
#யாக்கை நிலையாமை

## மேற்கோள்கள்

பகுப்பு:தமிழர் வாழ்வியல்
செண்டு வாத்து

**செண்டு வாத்து** (*Comb Duck*; *Sarkidiornis melanotos*) இப்பறவை வாத்து இனத்தைச் சேர்ந்த நீர்வாழ் பறவையாகும். வெப்ப மண்டலப் பகுதிகளான சகாரா ஆப்பிரிக்கா, மடகாஸ்கர், லாவோஸ், சீனாவின் வெப்பப்பகுதி, பாகிஸ்தான், இந்தியா போன்ற நாடுகளில் ஈர நிலத்தில் வாழுகிறது. மேலும் தென் அமெரிக்கா, கிழக்கு பராகுவே, தென்கிழக்கு பிரேசில், அர்சென்டினாவின் ஒரு சில பகுதிகளில் காணப்படுகிறது. டிரினிடாட் பகுதிகளில் சில காலங்களுக்கு காணமுடிகிறது.

## விளக்கம்
இது மிகப்பெரிய வாத்து வகைகளில் ஒன்றாகும். நீளம் 56 முதல் 76 செமீ (22 முதல் 30 அங்குலம்), இறக்கைகள் விரித்த நிலையில் 116 முதல் 145 செமீ (46 முதல் 57 அங்குலம்) அகலம் இருக்கும். மேலும்  எடை 1.03 முதல் 2.9 கிலோ (2.3 முதல் 6.4 பவுண்டு) வரை இருக்கும். இதன் அலகு கருப்பு நிறமாகும். இனப்பெருக்க காலத்தில் அலகின்மேல் ஆணுக்கு உருண்டையான கருப்பு நிற செண்டு வளரும். விழிப்படலம் கருப்பு. கால்கள் அடர் பழுப்பு நிறத்தில் இருக்கும். இதன் தலையும் கழுத்தும் கரும் புள்ளிகள் கொண்டதாக இருக்கும். மூதுகு நீலம் தோய்ந்த கருப்பாகவும், மார்பும் வயிறும் வெண்மையாகவும் இருக்கும். பெண் பறவை ஆணை விட சிறியதாக முதுகின் நிறம் சற்று மங்கி அலகில் செண்டின்றி காணப்படும்.

## நடத்தை
இவை தாமரை, அல்லி முதலான கொடிகள் அடர்ந்த பெரிய குளங்களிலும், நாணற் புதர் நிறைந்த நீர் நிலைகளிலும் காணலாம். இவை நன்றாக நீரில் மூழ்கி நீந்துவதோடு நடக்கவும் கூடியன. சிலசமயங்களில் மரக் கிளைகளிலும் அமர்ந்திருக்கும். வயல்களில் விளைந்த நெல், செடி கொடிகளின் தளிர், தானியங்கள் போன்றவற்றை உண்பதோடு, நீரில் தவளை, புழு பூச்சிகளையும் உணவாக கொள்ளும். இனப்பெருக்க காலத்தில் ஆண் வாத்துகள் 'ஹேங்' என்று ஒலி எழுப்பும்.

## இனப் பெருக்கம்
இவற்றின் இனப்பெருக்க காலம் சனவரி முதல்செப்டம்பர் வரை ஆகும். குச்சிகள், சருகுகளை, புற்கள், இறகுகள் போன்றவற்றைக் கொண்டு மரப் பொந்துகளிலும், மரக் கிளைகளிலும் கூடு கட்டும். எட்டு முதல் 12 வரை தந்த நிற  முட்டைகள் இடும். பெரும்பாலும் பெண் வாத்தே அடை காக்கும். 

## மேற்கோள்கள்

## மேலும் பார்க்க
* Species text in The Atlas of Southern African Birds.

பகுப்பு:இந்தியப் பறவைகள்
பகுப்பு:தென்கிழக்காசியப் பறவைகள்
பகுப்பு:தமிழ்நாட்டுப் பறவைகள்
பகுப்பு:வாத்துகள்
பகுப்பு:தமிழ்நாட்டில் காணப்படும் பறவைகள்
பகுப்பு:சகாரா கீழமை ஆப்பிரிக்கப் பறவைகள்
பெரிய அந்தமான்

**பெரிய அந்தமான் ( Great Andaman ) ** என்பது இந்தியாவின் அந்தமான் தீவுக்கூட்டத்தில் முதன்மையான பகுதியாகும். இப்பகுதி வடக்கிலிருந்து தெற்காக ஐந்து முதன்மையான தீவுகளை உள்ளடக்கியது.அவை வடக்கு அந்தமான் தீவு, நடு அந்தமான் தீவு, தெற்கு அந்தமான் தீவு, பரட்டாங்கு,  ரூட்லேண்ட் தீவு, ஆகும். இத்தீவுக் கூட்டத்தை பொதுவாக பெரிய அந்தமான் என அழைப்பர். இதிலுள்ள மூன்று வடக்கு  தீவுகள் இத்தீவுக் கூட்டத்தில் பெரியதாகும்.  தீவுகளின் தலைநகரமாக போர்ட் பிளேர் அமைந்துள்ளது. 

பெரிய அந்தமானின் எதிர்முனையில் உள்ளது சிறிய அந்தமான் என்கிற அந்தமானின் மற்றொரு தீவு. 

அந்தமான் தீவுகள் இரண்டு குழுக்களாக பிரிக்கப்பட்டுள்ளன அவை பெரிய அந்தமான் சிறிய நிக்கோபார் என்பனவாகும். பெரிய அந்தமானைச் சேர்ந்த  வடக்கு அந்தமான் தீவு, நடு அந்தமான் தீவு, தெற்கு அந்தமான் தீவு ஆகியவை குறுகிய நீர்பகுதியால் பிரிக்கப்பட்டுள்ளன. இந்த அந்தமான் தீவுகள் வடக்கிலிருந்து தெற்கு நோக்கி ஒரு சங்கிலியாக நீண்டுள்ளன. இந்த அனைத்து  தீவுகளும்  நீரில் மூழ்கி வெளியே தெரியும்  மலைச் சிகரங்களையுடைய சங்கிலி வடிவத்தில் உள்ளன. ஒவ்வொரு தீவின் தரைப்பகுதிகளும் மையத்தில் உயர்ந்தும் கரையை நோக்கி செல்லச் செல்ல சரிந்தும் உள்ளன.
## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
கரீம்பூர்

**கரீம்பூர்** *(Karimpur)* என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள தெகாட்டா உட்கோட்டத்தில் உள்ள கரீம்பூர் 1 சி.டி கட்டிடத்தொகுதியில் உள்ள ஒரு கணக்கெடுப்பில் உள்ள ஊர் ஆகும்.

## புவியியல் அமைப்பு

23.97° வடக்கு 88.62° கிழக்கு என்ற அடையாள ஆள்கூறுகளில் சார் கரீம்பூர் நகரம் பரவியுள்ளது . 

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி   கரீம்பூர் நகரத்தின் மொத்த மக்கள் தொகை 9,070 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 75% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 79 சதவீதத்தினர் கல்வியறிவு பெற்றவர்களாகவும் பெண்களில் 71 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 10% அளவில் உள்ளனர்.

## பொருளாதாரம்

உள்ளூர் வணிகமானது, சணல், வாழை, வெள்ளரி, கத்தரி, வெங்காயம், பிற காய்கறிகள், தானியங்கள் மற்றும் வெற்றிலை இலைகள் ஏற்றுமதியை அடிப்படையாக கொண்டுள்ளது. இந்நகரத்தில் கிட்டத்தட்ட 3000 கடைகள், 120 சிறுதொழில் அலகுகள் காணப்படுகின்றன. நகரத்தில் பாரம்பரியமாக தொடரும் சணல் வணிகத்தை இங்கு பெருவாரியாக வாழும் மார்வாரிகள் கட்டுப்படுத்துகின்றனர். இவற்றைத் தவிர, போக்குவரத்து வணிகமும் இங்கு நடைபெற்று வருகிறது. 

## கல்வி

கரீம்பூர் சகன்னாத் உயர்நிலைப்பள்ளி, கரீம்பூர் பெண்கள் உயர்நிலைப்பள்ளி மற்றும் யாம்செர்பூர் பி.என். உயர்நிலைப்பள்ளி உட்பட கரீம்பூரில் 4 உயர்நிலைப் பள்ளிகள் உள்ளன. கரீம்பூர் பண்ணாதேவி இளங்கலை கல்லூரி மற்றும் நமீதா சங்கர் கல்வியியல் கல்லூரி போன்ற இளங்கலை கல்லூரிகள் காணப்படுகின்றன. இவை தவிர ஒரு தொடக்கப்பள்ளி ஆசிரியர்ப் பயிற்சி நிறுவனம் மற்றும் திறந்தவெளிப் பல்கலைக்கழகங்களின் கற்றல் மையங்கள் பலவும் இங்குள்ளன.

## கலாச்சாரம்

புதியவர்கள் வந்து குடியேறியுள்ள மற்ற நகரங்களைப் போல இங்குள்ள மக்களும் ஆச்சாரத்தைக் காட்டிலும் மிகவும் எளிமையாக இருக்கின்றனர். ஆண்டு முழுவதும் கலாச்சார மற்றும் ஆன்மீகத் திருவிழாக்கள் நடந்தவண்ணம் உள்ளன. விசயதசமி திருவிழாவின் இறுதிநாளில் நடைபெறும் படகுச் சவாரி மற்றும் படகுப் போட்டி மிகவும் பிரபலமான ஒரு நிகழ்வு ஆகும். 400 படகுகளுக்கு மேலாகப் போட்டியிடும் இப்போட்டிகள் தற்பொழுது தடைசெய்யப்பட்டுள்ளன. இதைத் தவிர சரசுவதி பூசை, காளி பூசை ஆகியனவும் அதிகமான ஆர்வத்தோடு இங்கே கொண்டாடப்படுகின்றன.

## உடல்நலம்

கரீம்பூர் நகரில் ஒரு கிராமப்புற மருத்துவமனை மற்றும் பல மருந்தகங்கள் உள்ளன. சில சிறப்பு மருத்துவர்கள் வெவ்வேறு மருத்துவமனைகளில் இருந்து வாரத்தின் குறிப்பிட்ட நாளில் வருகை தருகின்றனர். அவசரகால ஆரோக்கிய நிலைமைக்கு இங்கு போதுமான வசதிகள் இல்லை. மாவட்ட மருத்துவமனை இங்கிருந்து சுமார் 70 கி.மீ தூரத்தில் உள்ளது.

## தொலை தொடர்பு

இந்தியா-வங்காளம் சர்வதேச எல்லை அருகே 25 கிலோமீட்டர் தொலைவில் கரீம்புர் நகரம் அமைந்துள்ளது. மேற்குவங்க மாநில நெடுஞ்சாலை 11 இவ்வூரின் குறுக்கே செல்கிறது. கிருட்டிணாநகரில் இருந்து கரீம்பூர் செல்லும் பேருந்து வழிச்சாலை தொலைதொடர்புக்கு ஒரு முக்கியமான அடிப்படையாக உள்ளது. பெர்காம்பூரில் இருந்து கரீம்பூர் செல்லும் சாலை அடுத்தப்பக்கமாக உள்ளது இவ்விரு பாதைகளும் சுமார் 2 முதல் 3 மணி நேர பயணத் தொலைவில் உள்ளன

## மேற்கோள்கள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பகுப்பு:நதியா மாவட்டம்
லூதியானா மாவட்டம்

**லூதியானா மாவட்டம்** (Ludhiana district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் லூதியானா ஆகும். இம்மாவட்டம் பாட்டியாலா கோட்டத்தில் அமைந்துள்ளது.

பஞ்சாப் மாநிலத்தின் பெரிய நகரமான லூதியானா நகரம் மாவட்டத்தின் முக்கியத் தொழில் நகரமாக உள்ளது. இம்மாவட்டத்தில் பாயும் சத்லஜ் ஆறு மாவட்டத்தின் வேளாண் வளர்ச்சிக்கு ஆதாரமாக உள்ளது.

## மாவட்ட எல்லைகள்
லூதியானா மாவட்டத்தின் வடக்கில் ஜலந்தர் மாவட்டம், வடகிழக்கில் சாகித் பகத் சிங் நகர் மாவட்டம் ரூப்நகர் மாவட்டம், தென்கிழக்கில் பதேகாட் சாகிப் மாவட்டம், தெற்கே சங்கரூர் மாவட்டம், தென்மேற்கே பர்னாலா மாவட்டம் மற்றும் மேற்கில் மொகா மாவட்டம் எல்லைகளாக உள்ளது.

## மாவட்ட நிர்வாகம்
இம்மாவட்டம் லூதியானா கிழக்கு, லூதியானா மேற்கு, ஜாக்ரோன், சம்ரலா, கன்னா, பாயல் மற்றும் ராய்கோட் என எழு வருவாய் வட்டங்களையும், பனிரெண்டு ஊராட்சி ஒன்றியங்களையும், ஒன்பது நகராட்சிகளையும் கொண்டது.

## அரசியல்
இம்மாவட்டம் லூதியானா கிழக்கு, லூதியானா தெற்கு, லூதியானா மையம், லூதியானா மேற்கு, லூதியானா வடக்கு, கில் (தனி), தாகா,  ஜாக்ரோன் (தனி). கன்னா, சம்ராலா, பாயல் (தனி), ராய்கோட் (தனி) என பதினான்கு சட்டமன்றத் தொகுதிகளயும்; லூதியானா மக்களைவைத் தொகுதியும் கொண்டுள்ளது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 3,498,739 ஆக உள்ளது. கிராமப்புறங்களில் 40.84% மக்களும்;  நகரப்புறங்களில் மக்களும் 59.16% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 15.36% ஆக உயர்ந்துள்ளது. மக்கள் தொகையில் 1,867,816 ஆண்களும்  மற்றும் 1,630,923 பெண்களும் உள்ளனர். பாலின விகிதம் ஆயிரம் ஆண்களுக்கு  873 பெண்கள்  வீதம் உள்ளனர். 3,578 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 978 மக்கள் வாழ்கின்றனர். இம்மாவட்டத்தின் சராசரி  படிப்பறிவு  82.20 % ஆகவும், ஆண்களின் படிப்பறிவு 85.98 % ஆகவும், பெண்களின் படிப்பறிவு 77.88 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 384,114 ஆக உள்ளது. 

### சமயம்
இம்மாவட்டத்தில் சீக்கிய சமய மக்கள் தொகை 1,863,408  (53.26 %) ஆகவும்,  இந்து சமயத்தவரின் மக்கள் தொகை 1,502,403 (42.94 %)  ஆகவும்,  இசுலாமிய சமய  மக்கள் தொகை  77,713  (2.22 %)  ஆகவும்,  கிறித்தவ, சீக்கிய,  பௌத்த, சமண சமய மக்கள் தொகை மிகக்குறைவாகவும் உள்ளது.

### மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன்,  இந்தி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது. இம்மாவட்டம் பட்டியாலா வருவாய்க் கோட்டத்தில் அமைந்துள்ளது.

## மழை பொழிவு

இம்மாவட்டத்தில் 70%  மழை சூலை முதல் செப்டம்பர் மாதங்களில் பொழிகிறது.

## தட்ப வெப்பம்

## மேற்கோள்கள்

* லூதியானா மாவட்ட இணையதளம்


பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்
மக்னீசியம் நைத்திரைடு

**மக்னீசியம் நைத்திரைடு** *(Magnesium nitride)* என்பது (Mg3N2) என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மக்னீசியம் மற்றும் நைட்ரசன் சேர்ந்து உருவாகும் அறை வெப்பநிலை மற்றும் அழுத்தத்தில் இச்சேர்மம் பசுமை கலந்த மஞ்சள் நிறத்தூளாகக் காணப்படுகிறது.

## வேதிப்பண்புகள்

பல உலோக நைத்திரைடுகள் போலவே மக்னீசியம் நைத்திரைடும் தண்ணீருடன் வினைபுரிந்து மக்னீசியம் ஐதராக்சைடு மற்றும் அமோனியா வாயு ஆகியனவற்றை உற்பத்தி செய்கிறது.

Mg3N2(s) + 6 H2O(l) → 3 Mg(OH)2(aq) + 2 NH3(g)

உண்மையில் மக்னீசிய காற்றில் எரியும் போது உருவாகும் பிரதான பொருளான மக்னீசியம் ஆக்சைடுடன் கூடுதலாக மக்னீசியம் நைத்திரைடும் உருவாகிறது.

## பயன்கள்

செயல்முறையாக தொகுப்பு முறையில் போரசோன் எனப்படும் கனசதுர போரான் நைத்திரைடு தயாரிக்கையில் மக்னீசியம் நைத்திரைடு ஒரு வினையூக்கியாகப் பயன்படுகிறது. 

வெப்பம், அழுத்தம் மற்றும் ஒரு வினையூக்கி ஆகிய மூன்றையும் இணைத்து அறுகோண வடிவ போரான் நைத்திரைடை கனசதுர வடிவ போரான் நைத்திரைடாக மாற்றும் முயற்சியில் ராபர்ட் எச்.வேண்டார்ஃப், சூனியர் ஈடுபட்டார். காரணக் காரியத் தொடர்புடைய அனைத்து வினையூக்கிகளையும் (எடுத்துக்காட்டாக, தொகுப்பு முறையில் வைரம் தயாரிக்கையில் பயன்படுத்திய வினையூக்கிகள்) இவர் பயன்படுத்தி முயற்சித்த போதும் இவருக்கு வெற்றி கிடைக்கவில்லை. 

அதிகபட்ச தவறுகள் செய்து கண்டறியும் முறை), என்ற பெயரில் நம்பிக்கையோடும் ஆர்வத்தோடும் மக்னீசியம் கம்பியுடன் அறுகோண போரான் நைத்திரைடு சேர்த்து அதே அழுத்தம் மற்றும் வெப்பநிலையில் சூடுபடுத்தினார். நுண்ணோக்கியில் மக்னீசியம் கம்பியைச் சோதித்து பார்த்த இவர், சிறிய கருப்பு நிறத்தில் குவியல்கள் கம்பியைப் பற்றிக் கொண்டிருப்பதைக் கண்டார், இக்குவியல்களைச் சுரண்டி பரிசோதனை செய்ததில் இது போரான் கார்பைடு என்பதைக் உணர்ந்தார்

மக்னீசியம் உலோகம் போரான் நைத்திரைடுடன் வினைபுரிந்து மக்னீசியம் நைத்திரைடு உருவாகிறது என்பதை காற்றின் ஈரப்பதத்துடன்  மகனீசியம் நைத்திரைட்டு வினை புரியும் போது வெளிப்பட்ட அமோனியா வாசனையிலிருந்து இவர் ஊகித்தறிந்தார். இதன்மூலம் மக்னீசியம் உலோகம் உண்மையான வினையூக்கி என்பதை கண்டறிந்தார்.

ஆர்கான் பிரித்தெடுத்தலின் போது, ஆக்சிசனை நீக்க செப்பு மீதும் மற்றும் மகனீசியம் நைத்திரைட்டு உருவாக்கும் போது நைட்ரசனை நீக்க மக்னீசியம் மீதும் வில்லியம் ராம்சே உலர்ந்த காற்றைச் செலுத்தினார். 

## மேற்கோள்கள்

பகுப்பு:மக்னீசியம் சேர்மங்கள்
பகுப்பு:நைட்ரைடுகள்